《杂诗 其一》
清代·贾臻

猛虎长百兽，百兽为之奴。豺狼及狐兔，踆踆效走趋。

岂有甘下人，而中无所图。不复相周防，谓此皆吾徒。

威权任假借，百计为虎娱。危机知已伏，巧以术自疏。

若辈奚足嗔，尔虎何其愚。

作者简介：贾臻，字退崖，号运生，故城人。道光壬辰进士，改庶吉士，授编修，历官贵州布政使，署安徽巡抚。有《洛中吟》、《后洛中吟》、《如京集》、《如京续集》、《蕴声诗略》。